OpenLLM-France/wikimedia huggingface dataset:
# Sultan (Washington)

Sultan és una població dels Estats Units a l'estat de Washington. Segons el cens del July 1, 2009 tenia 4.288 habitants.

## Demografia

Segons el cens del 2000, Sultan tenia 3344 habitants, 1.211 habitatges, i 858 famílies. La densitat de població era de 433,3 habitants per km².
Dels 1.211 habitatges en un 42,4% hi vivien nens de menys de 18 anys, en un 54,2% hi vivien parelles casades, en un 11,2% dones solteres, i en un 29,1% no eren unitats familiars. En el 23,5% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,2% tenia menys de 18 anys, un 7,6% entre 18 i 24, un 34,5% entre 25 i 44, un 18% de 45 a 60 i un 8,7% 65 anys o més.
L'edat mediana era de 32 anys. Per cada 100 dones de 18 o més anys hi havia 99 homes.
La renda mediana per habitatge era de 46.619 $ i la renda mediana per família de 51.038 $. Els homes tenien una renda mediana de 38.924 $ mentre que les dones 26.096 $. La renda per capita de la població era de 18.822 $. Aproximadament el 4,9% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sultan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Sultan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Batarà capnegre

El batarà capnegre (Sakesphorus canadensis) és una espècie d'ocell de la família dels tamnofílids (Thamnophilidae).

## Hàbitat i distribució

Habita el bosc obert, sabana, manglars, arbusts, terres de conreu i zones àride amb cactus, a les terres baixes fins als 500 m del nord i est de Colòmbia, Veneçuela, Guaiana, nord-est de Perú i nord-oest del Brasil amazònic.

## Taxonomia

Alguns autors consideren la població pròpia del nord de Colòmbia i oest de Veneçuela una espècie de ple dret:
* Sakesphorus pulchellus - batarà caratacat.

## Referències

* ↑ batarà capnegre«Batarà capnegre». Cercaterm. TERMCAT, Centre de Terminologia. Rev. 10/05/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman, P. i GM Kirwan. 2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ batarà caratacat«Batarà capnegre». Cercaterm. TERMCAT, Centre de Terminologia. Rev. 10/05/2021(català)
# Batarà de Hellmayr

El batarà de Hellmayr (Thamnomanes schistogynus) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc, matolls de bambú i vegetació secundària, especialment a la llarga de corrents fluvials de les terres baixes de l'est de Perú, nord de Bolívia i sud-oest del Brasil amazònic.

## Referències

* ↑ «Batarà de Hellmayr». Cercaterm. TERMCAT, Centre de Terminologia. Rev. 10/05/2021(català)
# Supercopa de Catalunya de futbol de 2016

La Supercopa de Catalunya de futbol 2016 és la 2a edició de la Supercopa de Catalunya, una competició futbolística que enfronta els dos millors equips catalans de la lliga espanyola.
En aquest cas, es va disputar a partit únic el 25 d'octubre de 2016, entre el FC Barcelona i el RCD Espanyol.

## Detalls dels partit

| FC Barcelona | 0–1 | RCD Espanyol |
| | | Felipe Caicedo 9' |
| Barcelona | Espanyol |
| PO | Jordi Masip |
| LD | Nili Perdomo |
| C | Marlon |
| C | Mathieu 53' |
| LE | Moi Delgado 72' |
| ID | André Gomes |
| PV | Àlex Carbonell 76' |
| IE | Denis Suárez |
| ED | Aleñá 81' |
| DC | Alcácer |
| EE | Arda Turan 72' |
| Banqueta: |
| | José Martínez 53' |
| | Alfaro 72' |
| | Palencia 72' |
| | Sarsanedas 76' |
| | Mujica 81' |
| Entrenador: |
| Luis Enrique |
| PO | Roberto |
| LD | Melendo 85' |
| C | Demichelis |
| C | Diego Reyes |
| LE | Duarte |
| PV | Salva Sevilla |
| PV | Marc Roca 78' |
| ID | Reyes 70' |
| MP | Víctor Álvarez |
| IE | Jurado |
| DC | Caicedo 63' |
| Banqueta: |
| | Gerard Moreno 63' |
| | Víctor Sánchez 70' |
| | Javi Fuego 78' |
| | Aarón 85' |
| Entrenador: |
| Quique Sánchez Flores |

## Enllaços externs

* FCF
# Sturgis (Kentucky)

Sturgis és una població dels Estats Units a l'estat de Kentucky. Segons el cens del 2000 tenia 2.030 habitants.

## Demografia

Segons el cens del 2000, Sturgis tenia 2.030 habitants, 854 habitatges, i 578 famílies. La densitat de població era de 519,1 habitants/km².
Dels 854 habitatges en un 30,4% hi vivien nens de menys de 18 anys, en un 48,4% hi vivien parelles casades, en un 15% dones solteres, i en un 32,3% no eren unitats familiars. En el 31% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,3% tenia menys de 18 anys, un 8,8% entre 18 i 24, un 24,3% entre 25 i 44, un 23,4% de 45 a 60 i un 19,1% 65 anys o més.
L'edat mediana era de 39 anys. Per cada 100 dones de 18 o més anys hi havia 79,1 homes.
La renda mediana per habitatge era de 28.664 $ i la renda mediana per família de 34.922 $. Els homes tenien una renda mediana de 30.435 $ mentre que les dones 18.295 $. La renda per capita de la població era de 14.124 $. Entorn del 13,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sturgis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Sturgis». American Fact Finder. Oficina del Cens dels Estats Units, 12-01-2010.
# Soverzene

Soverzene és un municipi italià, dins de la província de Belluno. L'any 2007 tenia 420 habitants. Limita amb els municipis d'Erto e Casso (PN), Longarone, Pieve d'Alpago i Ponte nelle Alpi.

## Administració

Llista d'alcaldes :
| Període | Identitat | Partit |
| 2004- | Alessandro Savi | Llista cívica |
# Barbulifer antennatus

Barbulifer antennatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2 cm de longitud total.

## Hàbitat

És un peix marí, de clima tropical i demersal.

## Distribució geogràfica

Es troba a l'Atlàntic occidental: des de les Bahames fins a les Antilles.

## Observacions

És inofensiu per als humans.

## Referències

* ↑ Eigenmann C. H. & Eigenmann R. S., 1888. A list of the American species of Gobiidae and Callionymidae, with notes on the specimens contained in the Museum of Comparative Zoölogy, at Cambridge, Massachusetts. Proc. Calif. Acad. Sci. (Ser. 2) v. 1 (pt 1). 51-78.
* ↑ BioLib (anglès)
* ↑ Böhlke, J. E. & Robins, C. R., 1968. Western Atlantic seven-spined gobies, with descriptions of ten new species and a new genus, and comments on Pacific relatives. Proceedings of the Academy of Natural Sciences of Philadelphia v. 120: 45-174.
* 1 2 3 4 «Barbulifer antennatus» (en anglès). FishBase. Froese, Rainer; Pauly, Daniel (editors).
* ↑ Böhlke, J.E. i C.C.G. Chaplin, 1993. Fishes of the Bahamas and adjacent tropical waters. 2a edició. University of Texas Press, Austin.
* ↑ Acero, A.P., 1985. Zoogeographical implications of the distribution of selected families of Caribbean coral reef fishes. Proc. of the Fifth International Coral Reef Congress, Tahití, Vol. 5.
* ↑ Mahon, R. i S.D. Mahon, 1994. Structure and resilience of a tidepool fish assemblage at Barbados. Environ. Biol. Fish. 41(1/4):171-190.
* ↑ Martin, F.D. i J.W. Patus, 1984. An annotated key to the Teleost fishes of Puerto Rico. Compendio Enciclopédico de los Recursos Nat. 5:1-191.
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Barbudet de carpó groc

El barbudet de carpó groc (Pogoniulus bilineatus) és una espècie d'ocell de la família dels líbids (Lybiidae). Habita boscos, clarianes, sabanes i garrigues del Senegal, Gàmbia, Guinea Bissau, sud-est de Guinea, Sierra Leone, Libèria, Costa d'Ivori, Ghana, Togo, Benín, Nigèria, sud de Camerun, l'illa de Bioko, Guinea Equatorial, el Gabon, República del Congo, República Centreafricana, República Democràtica del Congo, el Sudan del Sud, oest d'Uganda i oest de Kenya i, més cap al sud, al nord d'Angola, nord de Zàmbia i oest de Tanzània i cap a l'est, des de l'est d'Uganda i centre i sud-est de Kenya, cap al sud, a través de Ruanda, Burundi, oest de Tanzània, illes de Zanzíbar i Mafia, Malawi, est de Zàmbia, Moçambic i l'est de Zimbàbue fins l'est de Sud-àfrica.
# Barbudet frontgroc

El barbudet frontgroc (Pogoniulus chrysoconus) és una espècie d'ocell de la família dels líbids (Lybiidae). Habita sabanes i clarianes dels boscos al sud del Sàhara, a Mauritània, Senegal, Gàmbia, sud de Mali, Burkina Faso, sud de Níger, Guinea Bissau, Guinea, Costa d'Ivori, Ghana, Togo, Benín, Nigèria, Camerun, República Centreafricana, sud de Txad i Sudan del Sud fins l'oest i centre d'Etiòpia, nord-est de la República Democràtica del Congo, Uganda, oest de Kenya, oest i sud de Tanzània, Zàmbia, Malawi, Moçambic, Zimbàbue, nord de Namíbia, sud d'Angola, nord i est de Botswana i nord-est de Sud-àfrica.
# Barranc de les Ametlles

El barranc de les Ametlles és un barranc dels termes municipals de Tremp i Talarn que s'origina a prop i al nord-est del poble de Claret.
Es forma a 589,5 m. alt., just al nord-est del poble de Claret, i davalla cap al sud-est, travessant la carretera C-1311, travessant la partida de les Ametlles, on deixa el terme de Tremp (enclavament de Claret) per tal d'entrar en el de Talarn, i en arribar a les Comes pren la direcció sud per a abocar-se al cap de poc en el barranc de Palau.

## Enllaços externs

* Institut Cartogràfic de Catalunya
# Barranc de les Cadolles (Conca de Dalt)

El barranc de les Cadolles és un barranc afluent del barranc dels Clops. Discorre pel terme de Conca de Dalt, al Pallars Jussà, dins dels antics termes d'Hortoneda de la Conca i d'Aramunt.
Es forma a les Cadolles, al nord-oest del poble de Pessonada, dins de l'antic terme d'Hortoneda de la Conca, des d'on davalla cap al sud-oest, per adreçar-se al pantà de Sant Antoni, a l'oest del poble d'Aramunt, a la cua del pantà que correspon al riu de Carreu.

## Enllaços externs

* Institut Cartogràfic de Catalunya
# Barranc de les Bruixes

El barranc de les Bruixes és un barranc que discorre pels termes municipals de Tremp i Salàs de Pallars que s'origina dins de l'antic terme de Gurp de la Conca, entra en el de Salàs i va a abocar-se en el barranc de Fontfreda davant de l'extrem meridional de la vila de Salàs. És el barranc que forma la vall que discorre pels peus del poble de Santa Engràcia, al seu sud-est. Té un traçat molt sinuós, i travessa territoris on la inestabilitat del terreny ha produït moltes esllavissades al llarg dels temps. Per això popularment se'l coneix com a barranc dels Associats (deformació popular dels Ensulsiats).
Es forma al sud-est del poble de Santa Engràcia, al vessant nord-est de la Serra de Costa Ampla, i té un primer tram que baixa de sud-oest a nord-est. Al cap d'uns 450 metres fa un angle recte cap al sud-est i s'ajunta al barranc del Solà al lloc on hi ha la Font de la Mosquera. Ja no abandona la davallada en direcció sud-est fins a la seva desembocadura en el barranc de Fontfreda.

## Enllaços externs

* Institut Cartogràfic de Catalunya
# Sístole ventricular

La sístole ventricular és la contracció del teixit muscular cardíaco - ventricular.
Aquesta contracció provoca un augment de pressió a l'interior dels ventricles i l'expulsió de sang que contenen. S'impedeix que la sang torni a les aurícules mitjançant l'augment de pressió, que tanca les vàlvules cardíaques bicúspide i tricúspide. La sang surt per les artèries pulmonars i aorta. Aquestes també tenen les anomenades vàlvules sigmoidees, que eviten el reflux de la sang.
# Síscia

Síscia, Segesta o Segèstica (Siscia, Segesta o Segestica, Σισκία, Σεγέστα, Σεγεστική) fou una ciutat important de l'Alta Pannònia a la riba sud del Savus en una illa formada per aquest riu i dos altres (el Colapis i el Odra) i un canal construït per Tiberi. Estava a la via entre Aemona i Sírmium. Plini el Vell diu que Segèstica era només el nom de l'illa i Síscia el de la ciutat. Estrabó diu que Síscia era una fortalesa propera a Segèstica. La ciutat fou sens dubte una posició fortificada que fou conquerida per Tiberi durant el regnat del seu padrastre August. Va esdevenir una de les principals ciutats de Pannònia. Plini diu que Tiberi la va convertir en colònia i en temps de Septimi Sever va rebre nous colons i és anomenada Colonia Septimia Siscia en una inscripció. Fou la capital de la província Sàvia i seu d'una petita flota romana al riu Savus. L'ascens de Sírmium va suposar la decadència de Síscia.
És la moderna Sisak.

## Referències

* ↑ «Map of the Roman Empire - Siscia». Arxivat de l'original el 2018-10-06. [Consulta: 5 octubre 2018].
* ↑ Schmitz, Leonhard. «Siscia». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
# Susa (editorial)

Susa és una editorial del País Basc amb seus a Zarautz, Pamplona i Larrabetzu fundada el 1983. Ha publicat autories com ara Gabriel Aresti, Xabier Lizardi, Amets Arzallus, Pako Aristi, Idurre Eskisabel, Harkaitz Cano, Koldo Izagirre, Eider Rodriguez, Miren Agur Meabe i Juanjo Olasagarre, entre d'altres.

## Referències

* ↑ Etxeberria, Antxon. «Nueva edición de 'Bihotz-begietan', el libro de poemas de Xabier Lizardi» (en castellà), 25-09-2021. [Consulta: 3 setembre 2023].
* ↑ Sarasola Santamaria, Beñat. «Semblanza de la editorial Susa» (en espanyol europeu). MHLI, 2019. [Consulta: 3 setembre 2023].
* ↑ Arrese, Gorka. «Las revistas literarias del siglo XX». [Consulta: 3 setembre 2023].
# Symplocos

Symplocos és un gènere de plantes amb flors que conté unes 250 espècies. Són plantes natives d'àsia, Austràlia i Amèrica però fins al Plistocè mitjà també ocupaven el nord-oest de la regió mediterrània incloent els Països Catalans

## Algunes espècies

* S. austromexicana - arbust caducifoli endèmic d'Oaxaca, Mèxic
* S. bauerlenii - Austràlia
* S. candelabrum - Illa de Lord Howe
* S. coreana - Japó i Corea
* S. glauca -
* S. lancifolia -
* S. lucida -
* S. myrtacea -
* S. paniculata (sapphireberry) -
* S. prunifolia -
* S. racemosa -
* S. stawelli -
* S. tanakae -
* S. theophrastaefolia -
* S. thwaitesii -
* S. tinctoria Estats Units

## Referències

* ↑ Pollen records and climatic cycles in the North Mediterranean region since 2.7 Ma JEAN-PIERRE SUC & SPERANTA-MARIA POPESCU Laboratoire Paléo Environnements et PaléobioSphère (UMR 5125 CNRS), Université Claude Bernard – Lyon 1, 27–43 boulevard du 11 Novembre, 69622Villeurbanne Cedex France.
# Súbdit

Súbdit és una paraula que deriva del llatí subdĭtus que és el participi passiu de subdĕre "sotmetre") s'identifica durant l'edat mitjana i l'Antic Règim amb la condició social del tercer estat (plebeus, el poble o el comú), com en los terme anglesos commoner ("comú" o "comuner" -l'expressió castellana) i commons (representada a la House of Commons -"cambra del comuns"-), l'alemany untertan (que implica subordinació -unter-), o el francès roturier (del lletí ruptarius, "el que romp (conrea) la terra").
A Jean Bodin la condició de ciutadà equival a la de súbdit de l'Estat, atorgant a la lleialtat deguda pel ciutadà un rang de tret nacional.
La condició de súbdit s'empra, a partir de la Revolució francesa, en oposició amb la de ciutadà (citoyen); la condició de "ciutadà" implicava la participació en la sobirania nacional.

## Notes

* ↑ Encyclopédie Larousse du XXe siècle, París, 1932
* ↑ Ricard Zapata-BarreroCiudadanía, democracia y pluralismo cultural: hacia un nuevo contrato social, pg. 26.
* ↑ Jean-François Boulanger, Du sujet au citoyen
# Sørvágsvatn

El Sørvágsvatn o Leitisvatn és el llac més gran de les illes Fèroe. Està situat a l'illa de Vágar entre els municipis de Sørvágur i Vágar. La seva superfície és de 3,4 km², més de tres vegades la mida del Fjallavatn, el segon llac més gran de l'arxipèlag, també situat a Vágar.

## Nom

Entre els habitants de la zona, hi ha un desacord pel que fa al nom del llac. Els habitants de Sørvágur, a l'oest, prefereixen anomenar-lo Sørvágsvatn, que significa "el llac de Sørvágur". Els habitants de Miðvágur i Sandavágur, a l'est, prefereixen dir-n'hi Leitisvatn, que significa "el llac de Leiti", referint-se al territori del costat est.
El poble de Miðvágur està situat més a prop del llac que Sørvágur, però es considera que aquest últim es va fundar abans. Sørvágur, juntament amb Bøur i Sandavágur, és considerat un dels tres assentaments originals de Vágar. Aquests van dividir la terra de l'illa en tres regions iguals de 60 marques, la qual cosa situaria el llac a la regió de Sørvágur.
La gent local s'hi acostuma a referir simplement amb l'apelatiu de Vatnið ("el llac"). El debat apareix quan algú forà s'hi refereix amb un dels noms amb què se'l coneix.

## Geografia

El llac és molt a prop de l'oceà, però la seva superfície es troba a uns 40 metres per sobre del nivell del mar. Està envoltat per un penya-segat superior que impedeix que es buidi completament a l'oceà. La cascada de Bøsdalafossur és l'unica sortida que té al mar. La major alçada dels penya-segats a banda i banda de la cascada de Bøsdalafossur pot donar la il·lusió des de certes perspectives que el llac es troba més elevat del nivell del mar del que realment està.

## Història

Durant la Segona Guerra Mundial, l'exèrcit britànic va construir un camp d'aviació a l'oest del llac. També van construir-hi una base per a donar suport als hidroavions. El primer avió que va aterrar al llac va ser un Catalina del comandament costaner de la Royal Air Force (RAF), el 1941.

## Referències

* 1 2 «Lake Sørvágsvatn» (en anglès). roadtripster.net. [Consulta: 10 juliol 2019].
* ↑ Strutner, Suzy «An Optical Illusion Makes Lake Sørvágsvatn Look Absolutely Trippy» (en anglès). Huffington Post, 18-05-2015.
* ↑ «Vágar and Mykines» (en anglès). Faroe Islands. Arxivat de l'original el 2011-07-17. [Consulta: 10 juliol 2019].
# Batalla de Burnt Corn

La batalla de Burnt Corn, també coneguda com la batalla de Burnt Corn Creek, fou una topada entre les forces armades dels Estats Units i indis creek que va tenir lloc el 27 de juliol de 1813 en l'actual sud d'Alabama. La batalla forma part de la Guerra Creek.

## Antecedents

En juliol de 1813 Peter McQueen i una gran partida de guerrers "Bastons Vermells" marxaren a Pensacola, Florida a comprar municions, amb £400 i una carta per a l'oficial britànic a Fort Malden. En paraules de McQueen, el governador espanyol els va donar "una petita bossa de pólvora per cada deu viles, i cinc bales per cada home." El governador representava això com un "regal d'amistat, amb fins de cacera".
Però Samuel Moniac, un guerrer creek, testificà el 2 d'agost de 1813 després dels esdeveniments, “High Head em va dir que, quan van tornar amb el seu subministrament, un altre grup d'homes passaria a un altre subministrament de municions; i que deu homes havien d'anar fora de la ciutat, i es calculen sobre "cinc cavalls càrregues per a cada ciutat'.”

## Batalla

Els soldats dels Estats Units a Fort Mims havien sentir parlar de la missió de McQueen i hi enviaren ràpidament una força organitzada, liderada pel coronel James Caller i el capità Dixon Bailey, a interceptar la partida de McQueen. Els estatunidencs emboscaren als Bastons Vermells Americans quan descansaven a la nit a la vora del Burnt Corn Creek, a l'actual nord del comtat d'Escambia, Alabama.
Els americans dispersaren els Bastons Vermells, que van fugir als pantans pròxims. Esperonats per la victòria, els nord-americans van començar el saqueig cavalls de càrrega dels Bastons Vermells. Des del pantà, els creeks va notar que els nord-americans havien abaixat la guàrdia, es reagruparen i va llançar un atac sorpresa que va dispersar als nord-americans.

## Referències

* 1 2 3 Braund, Kathryn E. Holland. «Creek War of 1813–14». The Encyclopedia of Alabama, 28-10-2008. Arxivat de l'original el 28 de maig 2009. [Consulta: 6 maig 2009].
* 1 2 Adams, Henry. History of the United States of America: The second administration of James Madison, 1813–1817. C. Scribner's, 1891, p. 228–229. ISBN 0-940450-35-6.
* ↑ Modette. «History of the Mississippi Valley, Volume II». Arxivat de l'original el 7 de juliol 2011. [Consulta: 30 juny 2011].

## Enllaços externs

* Mapa dels llocs de les batalles de la Guerra Creek de la PCL Map Collection a la Universitat de Texas a Austin.
* Account of the Battle of Burnt Corn
* The Deposition of Samuel Moniac taken in 1813.
# Steuben (Wisconsin)

Steuben és una població del Comtat de Crawford (Wisconsin) dels Estats Units d'Amèrica.

## Demografia

Segons el cens dels Estats Units del 2000 Steuben tenia 177 habitants., 61 habitatges, i 45 famílies. La densitat de població era d'11 habitants per km².
Dels 61 habitatges en un 47,5% hi vivien nens de menys de 18 anys, en un 63,9% hi vivien parelles casades, en un 4,9% dones solteres, i en un 24,6% no eren unitats familiars. En el 23% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,35.
Per edats la població es repartia de la següent manera: un 32,2% tenia menys de 18 anys, un 9% entre 18 i 24, un 29,9% entre 25 i 44, un 16,9% de 45 a 60 i un 11,9% 65 anys o més.
L'edat mediana era de 31 anys. Per cada 100 dones de 18 o més anys hi havia 106,9 homes.
La renda mediana per habitatge era de 41.250 $ i la renda mediana per família de 42.500 $. Els homes tenien una renda mediana de 27.500 $ mentre que les dones 16.563 $. La renda per capita de la població era d'11.657 $. Aproximadament el 7,4% de les famílies i el 7,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Steuben» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Steuben». American Fact Finder. Oficina del Cens dels Estats Units, 12-01-2010.